- Hindi News
- National
- नपाध्यक्ष से कांग्रेस ने मांगा शपथ पत्र सिंधिया ने तलब की मामले की रिपोर्ट
नपाध्यक्ष से कांग्रेस ने मांगा शपथ पत्र सिंधिया ने तलब की मामले की रिपोर्ट
हमें प्रशासनिक जांच रिपोर्ट का इंतजार
हम एसडीएम की जांच रिपोर्ट का इंतजार कर रहे हैं। कांग्रेस पार्टी गरीबों के साथ है। अगर शासन नपाध्यक्ष को दोषी ठहराता है तो पार्टी भी उन पर कार्रवाई करेगी। -हरवीर रघुवंशी, प्रवक्ता, जिला कांग्रेस कमेटी
हमने नपाध्यक्ष का बयान ले लिया है
नपाध्यक्ष ने देर शाम बयान दर्ज करा दिया है। वो अपना एक आवेदन भी सौंप कर गए हैं, जो पूर्व में उनके द्वारा बीपीएल कार्ड निरस्त करने के लिए दिया गया था। - नीतू माथुर, एसडीएम, शिवपुरी
सिंधिया ने मांगा है जवाब, जिलाध्यक्ष राम सिंह यादव ने कहा- शपथपत्र लाओ
नगरपालिका अध्यक्ष मुन्नालाल कुशवाह पर कांग्रेस ने भी शिकंजा कस दिया है। सांसद ज्योतिरादित्य सिंधिया ने कांग्रेस जिलाध्यक्ष व कोलारस विधायक रामसिंह यादव से इस मामले पर जवाब मांगा है। श्री यादव ने नपाध्यक्ष से जवाब मांगा है। हालांकि नपाध्यक्ष ने कांग्रेस जिलाध्यक्ष को उस आवेदन की एक कॉपी भेज दी, जो कि उन्होंने पूर्व में बीपीएल कार्ड निरस्त करने के लिए प्रशासन को देना बताया है। लेकिन जिलाध्यक्ष ने इस पावती को मानने से इनकार कर दिया। बकौल श्री यादव, हमने नपाध्यक्ष से एक शपथपत्र मांगा है, जिसमें वे अपना स्पष्टीकरण देंगे। हालांकि गुरुवार देर शाम तक श्री कुशवाह पार्टी कार्यालय शपथपत्र लेकर नहीं पहुंचे।
और मुन्नालाल का बयान- मेरी कोई गलती नहीं
नगरपालिका अध्यक्ष मुन्नालाल कुशवाह ने एसडीएम को दिए बयान में कहा है कि उन्होंने साल 2008 में ही एक आवेदन के माध्यम से अपना बीपीएल कार्ड निरस्त करने के लिए प्रशासन से गुहार लगाई थी। सबूत के तौर पर नपाध्यक्ष ने एसडीएम को आवेदन की पावती भी दी है।
बड़ा सवाल ? अगर मुन्नालाल ने बीपीएल कार्ड निरस्त करने को दिया था तो फिर सस्ता राशन क्याें लिया?
माधव चौक पर नपाध्यक्ष के खिलाफ लगे होर्डिंग को देखते लोग।
चर्चा का विषय बना होर्डिंग
शहर के हृदय स्थल माधव चौक पर नपाध्यक्ष के खिलाफ लगाया गया होर्डिंग चर्चा का केंद्र है। लोग आते-जाते इस होर्डिंग को पढ़ रहे हैं। शिवपुरी में अपने तरह का यह पहला सामाजिक विरोध है, जो देखने को मिला है। नपाध्यक्ष का हाथ जोड़ता फोटो भी इसमें जोड़ा गया है।
परत-दर-परत की पड़ताल
नपाध्यक्ष के नाम बीपीएल कार्ड, ले रहे सस्ता राशन शीर्षक से खबर प्रकाशित कर सबसे पहले दैनिक भास्कर ने 22 दिसंबर को सनसनीखेज खुलासा किया था। इसके बाद परत-दर-परत खबरें प्रकाशित की गईं। इन खबरों को होर्डिंग पर चस्पा कर समाजसेवियों ने नपाध्यक्ष के खिलाफ मोर्चा खोल दिया है। होर्डिंग में नपाध्यक्ष के खिलाफ प्रशासन से एफआईआर दर्ज करने की मांग की गई है।
दैनिक भास्कर की खबरों के होर्डिंग बनवाकर चौराहे पर टांगे
भास्कर संवाददाता | शिवपुरी
बीपीएल कार्ड के नाम पर गरीबों के हिस्से का राशन डकारने के मामले में नगरपालिका अध्यक्ष मुन्नालाल कुशवाह के खिलाफ कार्रवाई करने का दबाव प्रशासन पर बढ़ गया है। हालांकि एसडीएम नीतू माथुर के समक्ष देर शाम नपाध्यक्ष ने बयान दर्ज कराकर अपनी गलती से इनकार किया और कहा कि वे पहले ही कार्ड निरस्त कराने का आवेदन दे चुके हैं। लेकिन इससे इतर समाजसेवी संगठन ने दैनिक भास्कर में प्रकाशित खबरों को होर्डिंग की शक्ल देकर मुख्य चौराहे पर लगवा दिया है। इसके जरिए प्रशासन से नपाध्यक्ष के खिलाफ एफआईआर की मांग की गई है। उधर कांग्रेस ने भी नगर पालिका अध्यक्ष को टका से जवाब दे दिया है।
कोतवाली में कार्रवाई के लिए दिया आवेदन
एसडीएम की जांच के इतर बुधवार देर शाम सिटी कोतवाली में एक युवक अशोक सम्राट ने नपाध्यक्ष के खिलाफ एफआईआर दर्ज करने के लिए आवेदन दिया है। इस मामले में टीआई ने जांच अधिकारी नियुक्त कर दिया है।
24 दिसंबर को प्रकाशित खबर
23 दिसंबर को प्रकाशित खबर
22 दिसंबर को प्रकाशित खबर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva hin_Deva hin_Deva hin_Deva hin_Deva hin_Deva hin_Deva